ตั้งแต่ zen ปรับเมนูใหม่ให้หลากหลาย และน่าทานยิ่งขึ้น ก้อแอบเล็งเมนูขนมไว้ซักพักแล้วล่ะค่ะ แต่ก้อยังไม่มีโอกาสเหมาะๆได้ลองซักที เพราะโดนร้านอื่นดึงดูดไปก่อนตล้อดดด

แต่ครั้งนี้ด้วยความมุ่งมั่น หลังจากทานอาหารที่อื่นเสร็จแล้ว ก้อเลยรีบพุ่งตัวไปที่ร้าน zen อย่างไม่ลังเลเลยค่ะ ^^

เมนูของหวาน ไม่ได้มีให้เลือกเยอะมากนะคะ แตาก้อดูน่าทานใช้ได้เลย อย่างครั้งนี้เมนูที่สั่งมาลองก้อจะมี
- โมจิถั่วแดงร้อน ก้อจะเป็นแป้งโมจิเหนียวนุ่ม 2 ชิ้นในถั่วแดงร้อนที่แบบว่าใสมากกก ตัวถั่วแดงมีแต่น้ำ ควานหาเนื้อแทบไม่เจอเลยค่ะ ตัวโมจิก้อต้มมานิ่มเกิน ไม่เหนียวนุ่มแบบที่ควรจะเป็น คิดว่าถ้าต้มนานอีกหน่อย คงละลายไปกับน้ำแล้วอ่ะค่ะ เสียดายถ่ายรูปมาไม่ทัน เลยไม่ได้เห็นหน้าตาจริงๆของเมนูนี้

- ไอศครีมชาเขียวรวมมิตร ก้อจะเป็นไอศครีมชาเขียวพร้อมท้อปปิ้ง ถั่วแดง เฉาก๊วย และโมจิ ซึ่งตัวไอศครีมชาเขียวรสชาติแปลกมากๆค่ะ  แปลกอย่างบอกไม่ถูก มีกลิ่นอะไรซักอย่างที่ไม่เคยทานมาก่อน ถ้าใครอยากรู้ต้องลองมาชิมดูค่ะ 555

- มัทฉะลาวากับไอศครีม ตอนแรกไม่ได้ตั้งใจสั่งเมนูนี้หรอกค่ะ ความจริงอยากทานเครป แต่มีแต่แบบไส้ชอคโกแลตที่ม้วนมาสำเร็จแล้ว เลยเปลี่ยนเป็นเมนูนี้แทน ซึ่งถือเป็นการตัดสินใจที่ผิดพลาดสุดๆๆๆเลยล่ะค่ะ เค้กในรูปกับของจริงต่างกันมาก ตัวไส้ไม่ไหลเป็นลาวา แถมมีอยู่กระจิ๊ดริ๊ด เหมือนก้อนเย็นๆชืดๆ รสชาติจืดๆ ทานคำเดียวแล้ววางช้อนเลยค่ะ ส่วนไอศครีมสตรอเบอรี่ก้อรสแปลกๆ แนวเดียวกับชาเขียว ไม่รู้เค้าใช้ไอศครีมของอะไรนะคะ ถึงได้รสชาติแปลกๆไปหมด ปกติชอบทานไอศครีมนะคะ แต่เจอรสแบบนี้ขอยอมแพ้จริงๆค่ะ

ทั้งหมดที่เล่ามาก้อไม่รู้คิดไปเองคนเดียวรึเปล่านะคะ ถ้ายังไงอาจต้องมาลองพิสูจน์กันดู เพราะความอร่อยของแต่ละคนก้อแตกต่างกันอยู่ค่ะ แต่ส่วนตัว ถ้ามาทานอีกคงไม่สั่งของหวานแล้วแน่นอนค่าา


-

